Volgens Rudolph het haar pa op dié dag kort na sy aankoms by die huis ŉ uiltjie gaan knip toe hy ŉ brand geruik het. Hy het uit die bed opgestaan, ondersoek ingestel en gesien die agterkant van die huis is in ligte laaie.
Sommige van die klubs het in verbinding met die familie gebly en gaan hulle help om die huis te herbou, terwyl ŉ ander klub reeds verf hiervoor geskenk het.
“Die hoofdoel is om iets vir hulle te gee ná hulle reuseverlies. Ons hoop ons het vir hulle ŉ bietjie hoop en positiwiteit gebring.